Diari Oficial de la Generalitat Valenciana


Sumari del DOGV 1332, del 25-06-1990 (1990/817987)

ORDRE de 28 de maig de 1990, de la Conselleria de Cultura, Educació i Ciència, per la qual es convoca concurs públic per a la concessió d'una beca de col.laboració per a treballs de restauració en l'Arxiu del Regne de València.
-----------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/05/28/(4)/dof/vci/html**

### Dades del document

Número de DOGV
:   1332

Data del DOGV
:   25-06-1990

Secció del DOGV
:   DISPOSICIONS GENERALS

Número del document
:   1990/817987


Data del document
:   28-05-1990

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 28 de maig de 1990, de la Conselleria de Cultura, Educació i Ciència, per la qual es convoca concurs públic per a la concessió d'una beca de col.laboració en treballs de restauració a l'Arxiu del Regne de València.  
El tractament dels fons documentals, així com els serveis prestats al públic pels arxius requereixen, a més de coneixements tècnics especialitzats, una pràctica que solament es pot adquirir mitjançant l'activa col·laboració en els treballs habituals que es realitzen en aquests centres.  
En virtut de les funcions i serveis transferides en matèria de cultura pel Reial Decret 3066/1983, de 13 d'octubre, a la Generalitat Valenciana i en base al conveni entre el Ministeri de Cultura i la Comunitat Autònoma Valenciana sobre gestió dels Arxius de titularitat estatal (BOE de 19 de gener de 1985) i fent ús de les facultats que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,  
ORDENE:  
Article únic  
Es convoca concurs públic per a la concessió d'una beca de col·laboració en pràctiques de restauració a desenvolupar en l?Arxiu del Regne de València i s'aproven les bases per les quals es regeix aquesta convocatòria, incloses com a annex a aquesta Ordre.  
DISPOSICIONS FINALS  
Primera  
Hom faculta la Directora General de Patrimoni Cultural de la Conselleria de Cultura, Educació i Ciència perquè dins l?àmbit de les seues competències, adopte les resolucions necessàries per a l'aplicació i desenvolupament de la present Ordre.  
Segona  
Aquesta Ordre entrarà en vigor el mateix dia de la publicació en el Diari Oficial de la Generalitat Valenciana.  
València, 28 de maig de 1990  
El Conseller de Cultura, Educació i Ciència,   
ANTONI ESCARRE I ESTEVE  
ANNEX  
Bases per a la concessió duna beca de restauració en l?Arxiu del Regne de València.  
Primera. La beca objecte d'aquesta convocatòria s'adjudicarà mitjançant concurs entre les diverses persones que hi aspiren i que reunesquen els següents requisits i els acrediten documentalment:  
a) Ser espanyol i residir en l?àmbit de la Comunitat Valenciana.  
b) Ser titulat superior amb coneixements de restauració, i especialment de restauració de paper.  
Segona. Les sol·licituds, dirigides al Conseller de Cultura, Educació i Ciència, es presentaran al Registre General de la Conselleria de Cultura, Educació i Ciència o als Serveis Territorials de Cultura i Educació d'Alacant, Castelló o València, o per qualsevol dels altres procediments establerts en l'article 66 de la Llei de Procediment Administratiu, en el termini d'un mes comptador a partir de l?endemà de la publicació d'aquesta convocatòria en el Diari Oficial de la Generalitat Valenciana, juntament amb la documentació següent:  
a) Certificació acadèmica personal que acredite haver assolit la titulació corresponent, amb les qualificacions obtingudes per convocatòria i curs.  
b) Currículum Vitae de la persona sol·licitant.  
c) Tota documentació que considere pertinent ajuntar com a mèrit personal.  
d) Fotocòpia del DNI.  
Tercera. Les obligacions del beneficiari consistiran a col·laborar amb el personal tècnic de l'Arxiu del Regne de València en els treballs específics de restauració que l?encarreguen, raó per la qual haurà de romandre als locals del Centre durant deu mesos, i realitzar el mateix horari del personal de l'Arxiu a les ordres del Director, el qual serà qui l?encarregue el treball.  
Quarta. La dotació de la beca serà de sis-centes mil (600.000.-) pessetes, de les quals es podran satisfer pagaments parcials amb la certificació prèvia d'aprofitament expedida pel Director del Centre.  
Cinquena. La beca serà incompatible amb la realització de treballs o d?estudis que impidesquen l'acompliment de la finalitat proposada i amb l'aprofitament d'altres beques o ajudes similars.  
Sisena. La Conselleria de Cultura, Educació i Ciència podrà suspendre la beca atorgada quan, segons el seu parer, hi haja per part del beneficiari incompliment de les obligacions contragudes, així com quan els informes del Director del Centre aconsellen aquesta decisió.  
Setena. Els treballs realitzats quedaran en propietat de la Conselleria de Cultura, Educació i Ciència i no podran ser utilitzats per l'autor sense la corresponent autorització.  
Vuitena. Per a la valoració dels mèrits dels sol·licitants es constitueix una Comissió Qualificadora que la integraran:  
- Presidenta: Il·lma. Sra. Directora General de Patrimoni Cultural.  
- Vocals: Directora de l'Arxiu del Regne de València, Director de l'Arxiu Central de la Generalitat Valenciana, Cap de la Secció d?Arxius de la Conselleria de Cultura, Educació i Ciència.  
- Secretària: La Cap del Servei del Llibre, Arxius i Biblioteques de la Conselleria de Cultura, Educació i Ciència.  
La Comissió Qualificadora té facultats per a realitzar mitjançant els seus membres totes les comprovacions que estime que calen per a la qualificació dels mèrits adduïts, i també la realització, si s'escau, d'una prova pràctica o entrevista, si ho considera oportú.  
Una vegada finalitzada la corresponent valoració dels expedients de cadascú dels aspirants, la Comissió elevarà proposta al Conseller de Cultura, Educació i Ciència, el qual resoldrà l'adjudicació de les beques. La Resolució es publicarà en el Diari Oficial de la Generalitat Valenciana.  
Alhora, la Comissió Qualificadora podrà formular una proposta en el sentit que siga declarada deserta la beca de col·laboració si, al seu parer, no hi hagués concursants amb mèrits suficients per a adjudicar-la. Els dictàmens i les propostes de la Comissió seran inapel·lables.  
Novena. Les condicions de mèrit avaluables per la Comissió Qualificadora, que s'hauran de presentar justificades com cal, i les puntuacions que s'atorgaran són les següents:  
a) Expedient acadèmic general, de 0 a 4 punts.  
b) Realització de cursets especialitzats o assignatures durant la carrera que tingan relació amb els arxius, de 0 a 3 punts.  
c) Altres mèrits relacionats amb la matèria objecte d'aquesta convocatòria que es puguen al·legar, de 0 a 3 punts.  
Deu. El fet d'haver posseït aquesta beca no estableix cap tipus de relació laboral amb la Conselleria de Cultura, Educació i Ciència, ni amb l'Arxiu del Regne de València, ni suposa cap compromís d'incorporació posterior a les plantilles de l?esmentat Centre.  
Onze. L?abonament d'aquesta beca queda condicionat a l?existència de crèdit en la línia o línies pressupostàries que amb aquesta finalitat s'aproven en les pressuposts de la Generalitat Valenciana per a 1990.


Còpia Permalink ELI